**OTSUS**

Võnnu 23. november 2021 nr EEL

**Alatiste komisjonide moodustamine**

Kohaliku omavalitsuse korralduse seaduse § 22 lg 1 punkti 20, § 47 lg 1, § 48 lg 1, Kastre valla põhimääruse § 32, § 33 lg 1, Kastre Vallavolikogu

**o t s u s t a b:**

1. Moodustada kuus alatist komisjoni: revisjonikomisjon, eelarvekomisjon, maa- ja majanduskomisjon, sotsiaal-ja tervishoiukomisjon, kultuuri- ja spordikomisjon ning haridus- ja noorsootöökomisjon.
2. Kõikide komisjonide ülesandeks on valmistada ette komisjoni seisukoht oma valdkonnas, valmistada volikogu istungiteks ette eelnõud, vaadata läbi volikogule saabunud valdkonda puudutavad kirjad ja vallavalitsuse poolt seisukoha võtmiseks esitatud materjalid.
3. Alatiste komisjonide tegevusvaldkonnad on järgmised:
4. Revisjonikomisjon kontrollib vallavalitsuse tegevuse vastavust volikogu määrustele ja otsustele, valla ametiasutuste ja nende hallatavate asutuste raamatupidamise õigsust ja valla vara kasutamise sihipärasust, tulude tähtaegset sissenõudmist ja arvelevõtmist ning kulude vastavust valla eelarvele, valla poolt sõlmitud lepingute täitmist ning vallavalitsuse ja nende ametiasutuste tegevuse seaduslikkust ning otstarbekust.
5. Eelarvekomisjoni peamiseks ülesandeks on valla eelarve, lisaeelarve ja eelarve muudatuste küsimustes vallavolikogule ja -valitsusele ettepanekute tegemine.
6. Maa- ja majanduskomisjoni peamisteks ülesanneteks on valla üldplaneeringu, detailplaneeringute, arendustegevuse, maakorraldustoimingute, avalike teede ja nende korrashoiu, ühisveevarustuse ja -kanalisatsiooni, avalike haljasalade, vaba aja veetmise kohtade, ühistranspordi, jäätmehoolduse ja valla hoonete küsimustes vallavolikogule ja –valitsusele ettepanekute tegemine.
7. Sotsiaal- ja tervishoiukomisjoni peamisteks ülesanneteks sotsiaalhoolekande, lastekaitse, tervise kaitse, tervise edendamise ja haiguste ennetamisega seotud ettepanekute tegemine vallavolikogule ja –valitsusele.
8. Kultuuri- ja spordikomisjoni peamisteks ülesanneteks on valla kultuuri- ja spordivaldkonnaga seotud küsimuste ja projektide kohta ettepanekute tegemine vallavolikogule ja –valitsusele.
9. Haridus- ja noorsootöökomisjoni peamisteks ülesanneteks on hariduse- ja huvihariduse ning noorsootöö valdkonnaga seotud küsimuste ja projektide kohta ettepanekute tegemine vallavolikogule ja –valitsusele.

4. Otsus jõustub teatavakstegemisest.

5. Otsuse peale võib esitada Kastre Vallavolikogule vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanud otsusest teada saama, või esitama kaebuse Tartu Halduskohtule halduskohtumenetluse seadustikus sätestatud tingimustel ja korras.

Mati Möller

Volikogu esimees